แคปคอม vs. เอสเอ็นเค 2

แคปคอม vs. เอสเอ็นเค 2 (カプコン バーサス エス・エヌ・ケイ 2 ミリオネア ファイティング 2001; Capcom vs. SNK 2: Mark of the Millennium 2001) เป็นเกมต่อสู้ในซีรีส์ แคปคอม vs. เอสเอ็นเค โดยบริษัทแคปคอม ในการพัฒนา และได้จัดทำในระบบดรีมแคสต์, เพลย์สเตชั่น 2, เกมคิวบ์ และ เอกซ์บอกซ์
รูปแบบการเล่น.
"แคปคอม vs. เอสเอ็นเค 2" โดยเป็นเกมต่อสู้ที่ได้รับการปรับปรุงจากภาคแรก ตัวละครในเกมไม่ได้ถูกกำหนดค่าอัตราส่วนหรือ Ratio เหมือนในภาคที่แล้ว ซึ่งค่านี้จะมีผลให้ตัวละครนั้นๆมีความอึดและมีค่าการโจมตีที่แตกต่างกันไป หากมีค่าน้อยก็จะอ่อนแอในขณะที่ค่ามากก็จะแข็งแกร่ง ผู้เล่นสามารถกำหนดค่าอัตราส่วนของตัวละครนั้นๆได้ตั้งแต่ "1" จนถึง "4" โดยที่ทีมของผู้เล่นจะสามารถมีสมาชิกได้ 3 คนโดยที่ค่าอัตราส่วนของสมาชิกในทีมจะต้องรวมกันได้ที่ "4" ซึ่งจะจำแนกการจัดทีมได้ดังนี้
ทีม 3 คน = ต้องกำหนดค่าอัตราส่วนของตัวละครตัวหนึ่งอยู่ที่ "2" และตัวละครอีก 2 คนที่เหลือจะต้องเป็น "1"
ทีม 2 คน = สามารถกำหนดค่าอัตราส่วนของตัวละครได้ 2 ลักษณะคือ
ทีม 1 คน(เดี่ยว) = ตัวละครนั้นๆมีค่าอัตราส่วนเต็ม "4" ซึ่งจะมีความแข็งแกร่งที่สุด
นอกจากนี้ยังสามารถเลือกเล่นในแบบทีม 3 ต่อ 3 โดยที่ไม่มีค่าอัตราส่วนกำหนดหรือจะเล่นแบบ 1 ต่อ 1 ก็ทำได้เช่นกัน
ในส่วนของการบังคับ ภาคนี้จะมีปุ่มการโจมตีอยู่ 6 ปุ่มคือ ปุ่มชกและปุ่มเตะอย่างละ 3 ปุ่ม (ระดับเบา, กลาง, แรง) ซึ่งลักษณะการกำหนดปุ่มนี้จะเป็นแบบของแคปคอม (ในขณะที่ภาคที่แล้วจะมีแค่ 4 ปุ่มคือชก-เตะในระดับเบาและแรง) ในส่วนของรูปแบบของเกจที่เรียกว่ากรูฟ (Groove) หรือพาวเวอร์เกจที่มีไว้สะสมเพื่อใช้ท่าไม้ตายสุดยอดก็จะจำแนกได้ 6 รูปแบบได้แก่
Groove C = เกจนี้คล้ายกับ Z-ism ของ SFZ3 โดยที่ผู้เล่นสามารถสะสมเกจได้ 3 ช่องและสามารถใช้ท่าไม้ตายสุดยอดได้ตามระดับของเกจที่สะสมคือ LV.1 (เบา) LV.2 (ปานกลาง) LV.3 (รุนแรง-MAX) โดยที่ท่าไม้ตายสุดยอดใน LV.2 ผู้เล่นสามารถทำการแคนเซิล หรือยกเลิกจากท่านั้นไปสู่อีกท่าหนึ่งได้หรือจะสามารถกดท่าไม้ตายสุดยอด LV.1 ก็สามารถทำได้เช่นกัน หากผู้เล่นนั้นๆอยู่ในระดับเริ่มต้น แนะนำให้เลือก Groove นี้
Groove A = คล้ายกับ V-ism จาก SFZ3 สามารถสะสมเกจได้ 2 ช่อง เมื่อเกจเต็ม 1 ช่องจะสามารถใช้ท่าไม้ตายสุดยอดในระดับเบา แต่ถ้าสะสมเกจจนเต็มจะสามารถใช้ท่าไม้ตายสุดยอดในระดับ MAX นอกจากนี้ยังมีความพิเศษคือสามารถเข้าสู่รูปแบบที่เรียกว่า ออริจินอลคอมโบ คือมีภาพเสมือนติดตามตัวละครนั้นๆที่ผู้เล่นกำลังใช้อยู่และสามารถเพิ่มประสิทธิภาพการโจมตีให้เพิ่มขึ้นได้ วิธีการใช้ออริจินอลคอมโบคือกดปุ่มชกหนักและเตะหนักพร้อมกัน Groove นี้จะเหมาะกับผู้เล่นที่ถนัดในการบุกและกดดันคู่ต่อสู้ได้ดี
Groove P = Super Art เกจจาก SF3 เกจนี้สามารถสะสมได้เพียงแค่ 1 ช่องและจะใช้เวลาในการสะสมค่อนข้างช้ากว่า Groove อื่นๆ แต่ถ้าใช้ท่าไม้ตายสุดยอดจะเป็นท่าที่อยู่ในระดับ MAX อย่างไรก็ตามความพิเศษของ Groove นี้คือสามารถทำการ Parry ซึ่งเป็นระบบจากเกม Street Fighter III ลักษณะการ Parry คือการปัดป้องการโจมตีจากคู่ต่อสู้เพื่อสามารถเปลี่ยนจากรับเป็นรุกได้ในทันทีตามสถานการณ์นั้นๆโดยที่สามารถทำได้ในขณะที่ยืน, ย่อตัวหรือกระโดดก็ทำได้ หากทำการ Parry ได้สำเร็จก็จะเพิ่มเกจได้ ดูผิวเผิน Groove นี้อาจจะเหมาะกับการเล่นแบบตั้งรับแต่ก็สามารถประยุกต์ไปเล่นกับเกมรุกได้เหมือนกัน
Groove S = EXTRA เกจจาก KOF'98 ความพิเศษคือสามารถกดเพิ่มเกจจนเต็มด้วยตัวเองได้โดยการกดปุ่มชกหนักและเตะหนักพร้อมกัน เมื่อเกจเต็มแล้วตัวละครนั้นๆจะมีค่าการโจมตีที่สูงขึ้นในชั่วขณะหนึ่งและสามารถใช้ท่าไม้ตายสุดยอดได้ ในขณะที่เกจพลังชีวิตของผู้เล่นมีการกะพริบเมื่อใกล้จะหมดก็จะสามารถใช้ท่าไม้ตายสุดยอดได้ไม่จำกัด อย่างไรก็ตามหากได้ทำการชาร์จเกจนี้จนเต็มในขณะที่เกจพลังชีวิตกะพริบอยู่ก็จะสามารถใช้ท่าไม้ตายสุดยอดในระดับสูงสุดได้ Groove นี้จะมีประโยชน์หากใช้กับตัวละครที่มีท่าไม้ตายสุดยอดในรูปแบบการปล่อยพลังลูกใหญ่หรือหลายลูก เนื่องจากเมื่ออยู่ในสภาพที่ใช้ท่าไม้ตายได้ไม่จำกัดซึ่งจุดนี้จะเป็นประโยชน์
Groove N = ADVANCED เกจจาก KOF'98 ผู้เล่นสามารถสะสมเกจนี้ได้ 3 ช่อง ความพิเศษคือผู้เล่นสามารถเพิ่มพลังการโจมตีชั่วขณะหนึ่งได้โดยใช้เกจ 1 ช่องเพื่อการเข้าสู่การเพิ่มพลังการโจมตี และเมื่อใช้ท่าไม้ตายสุดยอดกับการเพิ่มพลังนี้ก็จะเป็นท่าไม้ตายสุดยอดแบบ MAX เลยทีเดียว ปัจจัยพิเศษของ Groove นี้ผู้เล่นสามารถวิ่งรวมไปถึงเคลื่อนที่หลบหลีกการโจมตีของคู่ต่อสู้ได้ ซึ่งเป็นความสามารถจากระบบ ADVANCED ของ KOF'98 Groove นี้จึงเหมาะสำหรับผู้เล่นที่เคยเล่นจากซีรี่ยส์ KOF เนื่องจากมีความสมดุลย์และได้รับความนิยมพอๆกับ Groove C
Groove K = Groove นี้มีความคล้ายคลึงจากซีรี่ย์สซามูไรสปิริทในชื่อว่า Rage Gauge เกจนี้จะเพิ่มขึ้นได้ก็ต่อเมื่อตัวละครที่ใช้ Groove นี้ถูกโจมตี เมื่อสะสมเต็มแล้วตัวละครนั้นๆจะเป็นสีแดง ความพิเศษคือพลังการโจมตีและพลังป้องกันจะเพิ่มมากขึ้นหลายเท่าแต่สภาพนี้อยู่ได้เพียงชั่วขณะและสามารถใช้ท่าไม้ตายสุดยอดในระดับสูงสุดเท่านั้น นอกจากนี้สามารถทำการ Just Defend ซึ่งเป็นระบบจากเกมกาโร่ มาร์คออฟเดอะวูล์ฟ วิธีทำคือให้กดป้องกันการโจมตีให้เข้ามาใกล้ตัวที่สุดเมื่อทำได้ก็จะเพิ่มพลังชีวิตได้เล็กน้อยรวมไปถึงเพิ่มเกจใน Groove นี้ได้เล็กน้อยเช่นกัน หากผู้เล่นนั้นชอบลุยแหลกหรือเน้นแลกกับอีกฝ่ายก็ควรเลือก Groove นี้จะเหมาะสมที่สุด
แหล่งข้อมูลอื่น.
<table class="plainlinks noprint messagebox notice" style="width:250px; float:right; clear:right; margin:0px; margin-left:10px;"> 
<tr style="vertical-align:middle;"><td style="padding:0.1em; text-align:center; vertical-align:middle; width:45px; border:none;">
</td>
<td style="color:black; text-align:left; vertical-align:middle; padding:0.5em; padding-left:0em; border:none;">
 วิกิพีเดียมีสารสนเทศที่เกี่ยวข้องกับตำราที่ #เปลี่ยนทาง 
</td></tr></table>